open-index/open-wikipedia-markdown huggingface dataset:
நபீசா அலி

**நபீசா அலி** (Nafisa ali, பிறப்பு 18 ஜனவரி, 1957) இந்திய, வங்காள திரைப்பட நடிகையும், இந்திய தேசியக் காங்கிரசின் அரசியல்வாதியும், சமூக செயற்பாட்டாளரும் ஆவார்.

## இளமை
நபீசா அலி  மேற்கு வங்க மாநிலம் கொல்கத்தாவில் அஹமது அலி என்ற வங்காள இசுலாமியத் தந்தைக்கும், பிலோமினா டாரிசன் என்ற ரோமன் கத்தோலிக்க ஆங்கில இந்திய வம்சாவழியில் வந்த தாய்க்கும் பிறந்தவராவார். இவரது தாத்தா வாஜித் அலி வங்காளத்தின் குறிப்பிடத்தக்க எழுத்தாளர்களில் ஒருவராவார். இவருடைய தந்தையின் சகோதரி (அத்தை), ஜாயிப்புன்னிசா ஹமைதுல்லா, பாகிஸ்தானின் இதழியலாளரும் பெண்ணியவாதியுமாவார். வங்கதேச சுதந்திரப் போராளியும் சிப்பாயுமான பிர் ப்ரதிக் அக்தர் அகமது ஆகியோருடன் நபீசா உறவினராவார். நபீசாவின் தாயார் தற்பொழுது ஆஸ்திரேலியாவில் வசிக்கிறார்..

நபீசா கொல்கத்தாவின் லா மார்டினியெர் இலிருந்து சர் கேம்பிரிட்ஜ் கல்லூரியில் இணைந்தார்.  மேலும் உலகப்புரிதலுக்கான  சின்மயா மிஷனில் சுவாமி சின்மயா அவர்களிடம் வேதாந்தத்தையும் கற்றார். இவருடைய கணவர் கோல். ஆர். எஸ் சோதி, புகழ்பெற்ற போலோ விளையாட்டு வீரர் ஆவார். இவர் விளையாட்டுக்கான அர்ஜுனா விருது வென்றவர். திருமணத்திற்குப் பிறகு நபீசா தன் தொழிலை நிறுத்தி தனது மூன்று குழந்தைகளைக் கவனித்துக் கொள்வதிலேயே கவனம் கொண்டு நேரம் செலவழித்தார். இவருடைய மகள்கள் ஆர்மனா, பியா, மகன் அஜித் ஆகியோராவார்கள். இதன் பிறகு 18 வருடங்கள் கழித்து மீண்டும் திரைத்துறைக்கு வந்தார்.

## பணி
நபீசா பல்வேறு துறைகளில் சாதனை புரிந்தவர். 1972-1974 இல் தேசிய நீச்சல் விளையாட்டில் சாம்பியன் பட்டம் வென்றவர்; 1976 இல் ஃபெமினா மிஸ் இந்தியா பட்டம் வென்றவர்; அகில அழகிப் போட்டியில் இந்தியாவின் பிரதிநியாகக் கலந்துகொண்டு இரண்டாம் இடம் பெற்றார்.  கொல்கத்தா ஜிம்கானா எனப்படும் குதிரைப்பந்தய மைதானத்தில் ஜாக்கியாக 1979 இல் பணியாற்றினார்.

## திரையுலகப்பணி
நபீசா பல்வேறு பாலிவுட் படங்களில் நடித்துள்ளார். 1978 இல்  சசி கபூருடன் நடித்து வெளிவந்த *ஜனூன்*, அமிதாப் பச்சனுடன் 1998 இல் நடித்த *மேஜர் சாப்*,  
2005 இல் *பிவாஃபா*, 2007 இல் *லைஃப் இன் அ மெட்ரோ* மற்றும் தர்மேந்திராவுடன் 2010 இல் நடித்த *யாம்லா பாக்லா தீவானா* ஆகிய படங்கள் குறிப்பிடத்தக்கனவாகும். மேலும் 2007 இல் எய்ட்ஸ் விழிப்புணர்வுக்காக ஆக்‌ஷன் இந்தியா என்ற அமைப்புடன் இணைந்து *பிக் பி* என்ற மலையாளப்படத்திலும் நடித்துள்ளார். இதில் மம்மூட்டியுடன் இணைந்து நடித்தார்.

### அரசியல்
2004 ஆம் ஆண்டு நடைபெற்ற மக்களவைத் தேர்தலில் தென் கொல்கத்தா தொகுதியில் நபீசா அலி போட்டியிட்டார். ஆனால் தோல்வியடைந்தார். பின்னர் 2009, ஏப்ரல் 5 இல் லக்னோவில் போட்டியிட்ட சஞ்சய் தத் உச்ச நீதிமன்றத்தால் முன் தகுதி அடிப்படையில் தேர்தலில் தகுதி நீக்கம் செய்யப்பட்டார். அந்த இடத்திற்கான மக்களவைத் தேர்தலில் சமாஜ்வாடி கட்சியின் சார்பில் நபீசா அலி போட்டியிட்டார்.பின்னர் 2009 நவம்பரில் இந்திய தேசிய காங்கிரஸ் கட்சியில் சேர்ந்தார். இனி காங்கிரசே தனது வாழ்க்கை எனக் கூறினார்.

## குடும்பம்
இவர் கொலோனல் சோதி என்ற போலோ (விளையாட்டு) வீரரை மணந்தார். இவரின் கணவர் அர்ஜூனா விருது வென்றவராவார். இவர் செப்டம்பர் 5, 2005 இல் இந்தியாவின் குழந்தைகள் திரைப்படச் சங்கத்தின் (CFSI) தலைவராக நியமிக்கப்பட்டார். நம்பர் 2008 இல் இவற்றுக்கு மூன்றாம் நிலையில் வயிற்றில் புற்றுநோயும், சினைப்பைப் புற்றுநோயும் இருப்பது கண்டறியப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
ஒரு ஓடை நதியாகிறது

**ஒரு ஓடை நதியாகிறது** என்ற திரைப்படம் ரகுவரன் முன்னணி பாத்திரத்தில் நடித்து, ஸ்ரீதரால் எழுதி இயக்கி தயாரிக்கப்பட்டு 1983 ல் வெளிவந்த தமிழ்த் திரைப்படம் ஆகும் புகழ் பெற்ற நடிகர் டி.எஸ். பாலையாவின் மகள் மனோசித்ராவும் நடிகை சுமலதாவும் இப்படத்தின் முன்னணி கதாபாத்திரங்களில் நடித்துள்ளனர்.

## கதைச்சுருக்கம்
ரகுவரன் தனது நண்பருடன் வெளியூர் சென்று விருந்து முடிந்து இரவு திரும்பி வருகையில் ஒரு பெண்ணைப் பார்க்கிறார். அப்போது நல்ல மழை பெய்து கொண்டிருக்கிறது. அப்பெண்ணைக் கண்டவுடன் மோகித்த ரகுவரன் அவளைக் கற்பழித்துவிட்டு, அங்கேயே விட்டு விட்டுச் சென்றுவிடுகிறார். ரகுவரன் இச்சம்பவத்தைப் பற்றித் தனது நண்பரிடம் பேசுகிறார். அவருடைய நண்பரும் அவளும் இச்சம்பவத்தை மறந்திருப்பாள் எனவும் அந்தப் பெண்ணைத் தேட வேண்டாம் என்றும் ஆலோசனை கூறுகிறார். ஆனால் குற்ற உணர்ச்சியால் தாக்கப்பட்ட ரகுவரன் அப்பெண்ணைத் தேடி வருகிறார். ஆனால் அவளைக் கண்டுபிடிக்க இயலவில்லை.

இதற்கிடையில் அப்பெண்(சுமலதா) கர்ப்பமடைகிறாள். இச்சம்பவத்தைப் பற்றி வெளியில் சொல்லமுடியாத நிலையில் மிகவும் வேதனையுடன் அவளுடைய தந்தையுடன் (பிரதாப்சந்திரன்) அந்த ஊரிலிருந்து வேறு புதிய இடத்திற்கு இடம் மாறுகிறாள். அங்கே அவள் ஆண் குழந்தையைப் பெற்றெடுக்கிறாள். அந்த தீராத மழைக்கால இரவில் அவள் கண்ட முகத்தை நினைவுபடுத்த முயற்சிக்கிறாள். இதற்கிடையில், அனைவருடைய வற்புறுத்தலின் பேரில் ரகுவரன் மனோசித்ராவை திருமணம் செய்துகொள்கிறார். ஆனாலும் கூட ரகுவரன் தன்னால் கற்பழிக்கப்பட்ட பெண்ணைப் பற்றிய நினைவாகவே இருக்கிறார்.

இதன் பிறகு சுமலதா, ரகுவரன் மற்றும் மனோசித்ராவிற்கு என்ன நடக்கிறது என்பதும் ரகுவரன் தனது மகனை எவ்வாறு அடையாளம் காண்கிறார் என்பதை படத்தின் முடிவின் மூலம் காணலாம்.

## நடிகர்கள்
*ரகுவரன்
*சுமலதா
*மனோசித்ரா
*பிரதாபசந்திரன்
*காத்தாடி ராமமூர்த்தி
*எம். ஆர். கிருஷ்ணமூர்த்தி
*டைப்பிஸ்ட் கோபு
*அனுராதா

## ஒலிப்பதிவு

இது எஸ். பி. பாலசுப்ரமணியம், எஸ். ஜானகி, கிருஷ்ணசந்தர், பி. ௭ஸ். சசிரேகா மற்றும் எம். எஸ். இராஜேஸ்வரி ஆகியோரால் பாடப்பட்டு இசையமைப்பாளர் இளையராஜாவால் மிகவும் வெற்றிகரமாக ஒலிப்பதிவு செய்யப்பட்டத் திரைப்படமாகும். இதில் இடம் பெற்ற "தென்றல் என்னை முத்தமிட்டது" என்ற பாடல் மலயமாருத ராகத்தில் இசைக்கப்பட்டுள்ளது..அதே போல "கனவு ஒன்று" என்ற பாடல் ரேவதி ராகத்தில் அமைக்கப்பட்டுள்ளது. மேலும் "தலையைக் குனியும் தாமரையே" என்ற பாடல் ரீதிகவுளா ராகத்தின் அடிப்படையில் இசையமைக்கப்பட்டுள்ளது.

## மேற்கோள்கள்

பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரகுவரன் நடித்த திரைப்படங்கள்
சீரியம்(IV) ஆக்சைடு-சீரியம்(III) ஆக்சைடு சுழற்சி

**சீரியம்(IV) ஆக்சைடு-சீரியம்(III) ஆக்சைடு சுழற்சி** (*Cerium(IV) oxide–Cerium(III) oxide cycle*) என்பது ஐதரசனை உற்பத்தி செய்ய பயன்படும் இருபடிநிலை வெப்பவேதியியல் செயல்முறையாகும். CeO2/Ce2O3  என்ற குறியீட்டுப் பெயராலும் இச்சுழற்சி குறிப்பிடப்படுகிறது. இச்செயல்முறையில் சீரியம்(IV) ஆக்சைடு, சீரியம்(III) ஆக்சைடு ஆகிய சேர்மங்கள் பயன்படுத்தப்படுகின்றன. சீரியம் சார்ந்த இச்சுழற்சி இரண்டு படிகளில் ஐதரசன் மற்றும் ஆக்சிசன் ஆகியவற்றை பிரித்தெடுக்கிறது, இதனால் உயர் வெப்பநிலை வாயு பிரிப்பு தேவைக்கதிகமாக கிடைக்கிறது.

## விளக்கம்

இந்த வெப்ப வேதியியல் இருபடி நீர் பிரிப்புச்  செயல்முறை ஒடுக்க ஏற்ற் வேதி வினைகளைப் பயன்படுத்துகிறது :.

*பிரிகை: 2CeO2 → Ce2O3 + 0.5 O2
*நீராற்பகுப்பு: Ce2O3 + H2O → 2CeO2 + H2

முதலாவது வெப்பங்கொள் வினையில் சீரியம்(IV) ஆக்சைடு 2000 பாகை செல்சியசு வெப்பநிலையில் மந்த வாயுச் சூழல் மற்றும் 100-200 மில்லிபார் அழுத்தத்தில்  சீரியம்(III) ஆக்சைடு  மற்றும் ஆக்சிசனாகப் பிரிகையடைகிறது. இரண்டாவது வெப்ப உமிழ்வினையில் சீரியம்(III) ஆக்சைடு 400 பாகை செல்சியசு வெப்பநிலையில் ஒரு நிலையான உலையில் நீருடன் வினைபுரிந்து ஐதரசன் மற்றும் சீரியம்(IV) ஆக்சைடு ஆகியவற்றைக் கொடுக்கிறது.

## மேற்கோள்கள்

பகுப்பு:வேதி வினைகள்
பகுப்பு:ஐதரசன் தயாரிப்பு
பகுப்பு:சீரியம்
அனைத்துலக சூரிய-புவியியற்பிய அறிவியல் முயற்சி

**அனைத்துலக சூரிய-புவியியற்பிய அறிவியல் முயற்சி** (*International Solar-Terrestrial Physics Science Initiative*) என்பது நாசா, ஐரோப்பிய விண்வெளி நிறுவனம், சப்பானைச் சேர்ந்த விண்வெளி மற்றும் வானியல் அறிவியல் நிறுவனம் ஆகிய அமைப்புகள் அனைத்துலக ஆராய்ச்சிக்காக ஒன்றிணைந்து செயல்படும் ஓர் அமைப்பாகும் இவ்வமைப்பின் நோக்கம். சனி, சூரியக் காற்று மற்றும் பூமியின் மீது அதன் விளைவுகள் ஆகியவற்றோடு தொடர்புடைய இயற்பியல் நிகழ்வுகளை ஆராய்வதாகும்..

## மேற்கோள்கள்

## புற இணைப்புகள்
*NASA's ISTP web site

பகுப்பு:சூரியன்
நெக்ரசோவைட்டு

thumb | வலது
**நெக்ரசோவைட்டு** (*Nekrasovite*) என்பது  Cu26V2(Sn,As,Sb)6S32. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய தாமிர வனேடியம் சல்போவுப்புக் கனிமமாக இது வகைப்படுத்தப்படுகிறது. கனிமத் தொகுதிகளில் சிறு மணிகளாக சம அளவுத்திட்டத்தில் நெக்ரசோவைட்டு படிகமாகிறது. பழுப்பு நிறத்தில் ஒளிபுகா உலோக கனிமமாக காணப்படுகிறது. மோவின் அளவுகோலில் நெக்ரசோவைட்டின் கடினத்தன்மை மதிப்பு 4.5 என்றும் மற்றும் இதன் ஒப்படர்த்தி 4.62 என்றும் அளவிடப்பட்டுள்ளது.

முதன்முதலில் கிழக்கு உசுபெக்கித்தானின் காய்ராகாட்சு தாதுப் படிவில் 1984 ஆம் ஆண்டு கண்டறியப்பட்டது. 1929 ஆம் ஆண்டு பிறந்த உருசிய கனிமவியலாளர் இவான் யாகோலெவிச்சு நெக்ரசோவ்  நினைவாக கனிமத்திற்கு இப்பெயர் சூட்டப்பட்டது.

## மேற்கோள்கள்

*Mindat data with locations 
*Webmineral data
*Mineral Data Publishing - PDF

பகுப்பு:செப்புக் கனிமங்கள்
பகுப்பு:வனேடியம் கனிமங்கள்
பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
டி. எஸ். பாலகிருஷ்ண சாஸ்திரி

**டி. எஸ். பாலகிருஷ்ண சாஸ்திரி**  (**Thiruvidaimarudur Sambamurti  Balakrishna Sastrigal**) (1919–2003) தமிழ், மலையாளம், கன்னடம், தெலுங்கு மற்றும் ஆங்கில மொழிகளில்  ஹரிகதா கலாட்சேபம் செய்வதில் புகழ்பெற்றவர்.

## இளமை வாழ்க்கை
வேத விற்பன்னரான சாம்பமூர்த்திக்கு , தஞ்சாவூர் மாவட்டம், திருவிடைமருதூரில் 1919-இல் பிறந்தவர் பாலகிருஷ்ண சாஸ்திரி. சிறு வயதில் நாகலெட்சுமியை திருமணம் செய்து கொண்ட பாலகிருஷ்ண சாஸ்திரி, தமது மாமனாரிடம் வேதங்கள், புராணங்கள், இதிகாசங்கள் மற்றும் கர்நாடக சங்கீதத்தையும் முறைப்படி கற்றவர். பின்னர்  சென்னை கிறித்தவக் கல்லூரியில் படித்த  பாலகிருஷ்ண சாஸ்திரி, ஆங்கில இலக்கியத்தில் புலமை பெற்றவர். கல்லூரிப் படிப்பை முடித்த பாலகிருஷ்ண சாஸ்திரி, பாரத ஸ்டேட் வங்கியில் பணியில் சேர்ந்தார்.  பணி ஓய்வுக்குப் பின் முழுநேரமாக  ஹரிகதா காலச்சேபங்கள் நாடு முழுவதும் செய்தார்.

## குடும்பம்
பாலகிருஷ்ணன் சாஸ்திரி -  நாகலட்சுமி இணையரின் மூத்த மகன் மௌலி, தமிழ் திரைப்பட இயக்குநர், மேடை நாடகம் மற்றும் திரைக் கதை எழுத்தாளர் மற்றும் திரைப்பட நடிகர் ஆவார். இளைய மகன் எஸ். பி. காந்தன், மேடை நாடகங்கள், தொலைக்காட்சித் தொடர்கள் மற்றும் திரைப்பட இயக்குநர் ஆவார்.

## விருதுகள்
* கலைமாமணி விருது, 1972, தமிழ்நாடு அரசு   
* *சங்கீத கலாசிகாமணி விருது*, 1988, இந்திய நுண்கலைகள் சங்கம், சென்னை
* சங்கீத நாடக அகாதமி விருது, 1993  
* *சங்கீத கலா ஆச்சாரியர் விருது*, 1997,  மியூசிக் அகாதெமி

## மறைவு
* பாலகிருஷ்ண சாஸ்திரி தமது 84-வது அகவையில் 11 சூன் 2003 அன்று வயது முதிர்வால் காலமானார்.

## மேற்கோள்கள்

* Profiles of Artistes, Composers, Musicologists at saigan.com
* 
* Harikatha artiste Balakrishna Sastrigal passes away at kutcheribuzz.com
## வெளி இணைப்புகள்
*Harikatha Mahabharatham
* Harikatha - T.S.Balakrishna Sastrigal - Great Value Pack MP3

பகுப்பு:1919 பிறப்புகள்
பகுப்பு:2003 இறப்புகள்
பகுப்பு:தஞ்சாவூர் மாவட்ட மக்கள்
ஹரிகதா கலைஞர்கள்
தமிழ்நாடு இசை மற்றும் நுண் கலைகள் பல்கலைக்கழகம்

**தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகம்** (The Tamil Nadu Dr. J. Jayalalithaa Music and Fine Arts University - TNJMFAU), தமிழக இசை மற்றும் நுண்கலைகளை வளர்ப்பதற்காக 2013-இல் தமிழ்நாடு அரசு சென்னையில் நிறுவிய பல்கலைக்கழகம் ஆகும். 
 தமிழ்நாடு இசைப் பல்கலைக்கழகம் என்ற பெயரை, மறைந்த முன்னாள் தமிழக முதல்வர் டாக்டர். ஜெ. ஜெயலலிதா அவர்களின் பெயரில் செப்டம்பர், 2019 முதல் தமிழ்நாடு டாக்டர் ஜெ ஜெயலலிதா இசை மற்றும் கவின்கலைப் பல்கலைக்கழகம் எனப்பெயர் மாற்றம் செய்யப்பட்டது. 31 ஏக்கர் பரப்பளவில் அமைந்த இந்த இசைப் பல்கலைக்கழகத்தில் புதிய கட்டிடங்கள் கட்ட, 11 டிசம்பர் 2020 அன்று தமிழக முதல்வர் எடப்பாடி க. பழனிசாமி அடிக்கல் நாட்டினார்.

## பயிற்றுவிக்கும் படிப்புகள்
### இளங்கலை மற்றும் முதுகலை இசை
# வாய்ப்பாட்டு
# வயலின் 
# மிருதங்கம்
# நாகஸ்வரம்
# பரத நாட்டியம்

### இளங்கலை மற்றும் முதுகலை நுண்கலைகள் (M. F. A)
# ஓவியம்
# கட்புலத் தொடர்பாடல்

### பட்டயப் படிப்புகள் (3 ஆண்டுகள்)
*  இசை மற்றும் கவின் கலைகள்

### சான்றிதழ் படிப்புகள் (2 ஆண்டுகள்)
* வாய்ப்பாட்டு
* வீணை
* வயலின் 
* மிருதங்கம்

## தொடர்பு முகவரி
தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகம், 
டாக்டர். டி. ஜி. எஸ். தினகரன் சாலை, 
சென்னை - 600 028
தமிழ்நாடு, இந்தியா.
தொலைபேசி: 044-24629036
மின்னஞ்சல்: tnmfauvc@gmail.com

## இப்பல்கலைக்கழகத்துடன் இணைக்கப்பட்ட உறுப்பு நிறுவனங்கள்

# தமிழ்நாடு அரசு இசைக் கல்லூரி, சென்னை
# தமிழ்நாடு அரசு இசைக் கல்லூரி, மதுரை
# தமிழ்நாடு அரசு இசைக் கல்லூரி, கோயம்புத்தூர்
# தமிழ்நாடு அரசு இசைக் கல்லூரி, திருவையாறு
#தமிழ்நாடு அரசு இசைக் கல்லூரி
# அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம் 
# எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம் 
# இராணி மெய்யம்மை ஆச்சி தமிழ் இசைக் கல்லூரி 
# சிறீ அன்னை காமாட்சி கலைக்கூடம் 
# பிரிட்ஜ் கவின் கலைகள் அகாதமி 
# கலைக்காவேரி கவின் கலைகள் கல்லூரி 
# அரசு கவின் கலைகள் கல்லூரி
# தியாகராசர் இசைக் கல்லூரி 
# ரவிராஜ் கவின் கலைகள் கல்லூரி
# மெக்கன்ஸ் ஊட்டி கட்டிடவடிவமைப்பு நிறுவனம்
# அழகப்பா நிகழ்த்துக் கலைக் கல்லூரி
# சென்னை திரைப்பட தொழில் பள்ளி 
# ஸ்ரீ ரேகானுகாம்பாள் கவின் கலைகள் மற்றும் கைவினைக் கல்லூரி 
# பால்மி டியோர்  திரைப்பட மற்றும் ஊடக கல்லூரி

## மேற்கோள்கள்

## வெளி இணைப்புகள்
* The Tamil Nadu Dr.J.Jayalalithaa Music and Fine Arts University, University Affiliated Colleges
*தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகத்தின் இணையதளம் 
*  பல்கலைகழகத்தின் பாடப் பிரிவுகள்

பகுப்பு:தமிழ்நாட்டிலுள்ள நடனப் பள்ளிகள்
பகுப்பு:தமிழ்நாட்டுப் பல்கலைக்கழகங்கள்
பகுப்பு:இசைப் பல்கலைக்கழகங்கள்
பகுப்பு:இந்தியாவிலுள்ள நடனப் பள்ளிகள்
ஜூங்கா (திரைப்படம்)

**ஜூங்கா** (Junga) 2018இல் வெளிவந்த தமிழ் அதிரடித் திரைப்படம் இயக்கம் கோகுல். இதில் விஜய் சேதுபதி, சாயீஷா சாகல், மடோனா செபாஸ்டியன் ஆகியோர் நடித்துள்ளனர். இப்படத்தில் விஜய் சேதுபதி, யோகி பாபு ஆகியோருடைய நடிப்பும், நகைச்சுவையும் நன்கு பேசப்பட்டது இசையமைப்பு சித்தார்த் விபின். இப்படத்தின் பெரும்பாலான காட்சிகள் பாரிஸில் படமாக்கப்பட்டுள்ளது.

## கதை
தாதா ஜூங்காவை (விஜய் சேதுபதி) செயற்கை மோதல் செய்வதற்காக காவல்துறை ஒரு வாகனத்தில் அவரை அழைத்துச் செல்வதிலிருந்து கதை தொடங்குகிறது. உதவி ஆணையாளர் மணிமாறன் (வினோத் முன்னா) மற்றும் துரைசிங்கம் (இராசேந்திரன்) ஆகியோருடன் காவல் வாகனத்தில் செல்லும் போது தனது கதையைத் தொடங்குகிறார் ஜூங்கா. அவர் பொள்ளாச்சியில் பேருந்து நடத்துனராக பணிபுரிகிறார். அவர் தொப்புலியை (மடோனா செபாஸ்டியன்) காதலித்து வருகிறார். இவரது தாத்தாவும், அப்பாவும் சேர்த்து அவர்களுக்கு சொந்தமான "சினிமா பாரடைஸ்" என்ற திரையரங்கத்தை குமாரசாமி செட்டியாரிடம் (சுரேஷ் சந்திர மேனன்) இழந்ததை அவரது தாய் (சரண்யா பொன்வண்ணன்) கூறியதும் அதை மீட்க எண்ணுகிறார். இதற்காக சென்னை சென்று சம்பாதிக்க முயல்கிறார். ஒரு நாள் செட்டியார் தனது திரையரங்கத்தை விற்க முயல்வதை அறிந்து அவரைத் தடுக்கிறார். சொத்தை மீட்க பாரிஸிலிருக்கும் செட்டியாரின் மகள் யாழினியை கடத்தத் திட்டமிட்டு தனது உதவியாளர் யோ யோவுடன் பிரான்ஸ் செல்கிறார். அங்கே ஒரு மாஃபியா கும்பல் யாழினியை கடத்தி செல்கிறது. ஜூங்கா யாழினியை எவ்வாறு அவர்களிடமிருந்து மீட்கிறார், என்பதும், இந்தியா வந்து எவ்வாறு செட்டியாரிடம் பேசி தனது சொத்தை மீட்கிறார். ஏன் காவல் துறை அவரை சுட நினைக்கிறது என்பதுமாக மீதிக்கதை செல்கிறது.

## நடிகர்கள்

விஜய் சேதுபதி—தாதா ஜூங்கா, இவருடைய தந்தை தாதா ரங்கா ,அவருடைய தாத்தா தாதா லிங்கா
சாயீஷா சாகல்  - யாழினியாக
மடோனா செபாஸ்டியன் தொப்புலியாக
சுரேஷ் சந்திர மேனன் - யாழினியின் தந்தை குமாரசாமி செட்டியாராக
யோகி பாபு - ஜுங்காவின் உதவியாளர் யோ யோவாக
இராசேந்திரன் (நடிகர்) - துரைசிங்கமாக
சரண்யா பொன்வண்ணன் - ஜுங்காவின் தாயாராக
ராதாரவி - சோப்ராஜாக
டெல்லி கணேஷ்  - சுகுமாராக
விஜயா பாட்டி  - ஜுங்காவின் பாட்டியாக
வினொத் முன்னா 
கோகுல் சிறப்புத் தோற்றம்

## ஒலித் தொகுப்பு

சித்தார்த் விபின் இசையில் 30 ஆகஸ்ட் 2013 இல் ஆறுபாடல்கள் கொண்ட தொகுப்பு  வெளியிடப்பட்டது..

## வெளியீடு
தமிழ் நாட்டின் பட உரிமை 12 கோடிக்கு விற்கப்பட்டது.

## மேற்கோள்கள்

பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சாயிஷா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பிரான்சிசுகோ

**பிரான்சிசுகோ** (*Francisco*) என்பது யுரேனசு கோளின் உட்புறத்திலுள்ள ஒழுங்கிலா துணைக்கோளாகும். 
மேத்யூ யே ஆல்மான் மற்றும் குழுவினர் மற்றும் பிரெட் யே கிளாடுமான் மற்றும் குழுவினர் பிரான்சிசுகோவைக் கண்டுபிடித்தனர். 
2001 ஆம் ஆண்டு எடுக்கப்பட்ட புகைப்படங்களைக் கொண்டு 2003 இல் தற்காலிகமாக எசு/2001 யூ 3 என்று இதற்கான அடையாளத்தை நியமித்தனர். பின்னர் இதை யுரேனசு XXII என்று உறுதி செய்தனர்.    வில்லியம் சேக்சுபியரின் தி டெம்பெசுட்டு நாடகத்தில் வரும் கடவுளின் பெயரை இந்நிலவுக்கு வைத்தனர் 
.

## மேற்கோள்கள்

* 

பகுப்பு:யுரேனசின் நிலவுகள்
பகுப்பு:யுரேனசு
எத்திலீனாற்பகுப்பு

**எத்திலீனாற்பகுப்பு** (*Ethenolysis*) என்பது எத்திலீனை வினைப்பொருளாகப் பயன்படுத்தி ஆல்க்கீன்களை தரம் இறக்கும் ஒரு வேதியியல் செயல் முறையாகும். குறுக்குக் கூறிடம்பெயர்தல் வினைக்கு இதுவோர் எளிய எடுத்துக்காட்டாகும். 
குறைந்த செலவில் எத்திலீனை வினைப்பொருளாகப் பயன்படுத்த முடியும் என்பது இவ்வினையின் முக்கியப் பயன்பாடாக கருதப்படுகிறது. மேலும் இத்தெரிவு முறையில் விளிம்புநிலை ஆல்க்கீன் வேதிவினைக்குழு சேர்மங்கள் (ஆல்பா-ஒலிபீன்கள்) உருவாகின்றன. வினைக்கான சமன்பாடு இங்கு தரப்பட்டுள்ளது.
   
: A=B + **CH<sub>2</sub>=CH<sub>2</sub>** &rarr; A=**CH<sub>2</sub>** + B=**CH<sub>2</sub>**

## பயன்பாடுகள்

எத்திலீனாற்பகுப்பு செயல்முறையைப் பயன்படுத்தி அதிக மூலக்கூறு எடை உள்ள உள் ஆல்க்கீன்களை  மேலும் மதிப்புமிக்க விளிம்புநிலை ஆல்க்கீன்களாக மாற்றலாம். எத்திலீனாற்பகுப்பு செயல்முறையை உயர் கூட்டு ஒலிபீன் செயல்முறை தொழிற்சாலை அளவுகளில் பயன்படுத்துகிறது. இவ்வாறு உற்பத்தி செய்யப்படும் விளிம்புநிலை α-ஒலிபீன் கலவைகள் வாலை வடிமுறையில் பிரித்தெடுக்கப்படுகின்றன. அதிக மூலகூற்று எடை ஒலிபீன்களின் எச்சங்கள் நீர்ம நிலையில் கார அலுமினா வினையூக்கிகளால் மாற்றியனாக்கப்படுகின்றன. வினையில் உருவாகும் உள் ஒலிபீன்கள் எத்திலீனுடன் வினைபுரிந்து ஆல்பா-ஒலிபீன்களை மறு உருவாக்கம் செய்கின்றன. மிகையளவில் உள்ள எத்திலீன் வினையின் வேதிச்சமநிலையை விளிம்பு நிலை ஆல்பா-ஒலிபீன்களை நோக்கி நகர்த்துகிறது. பெரும்பாலும் வினையூக்கிகள் இரேனியம்(VII ஆக்சைடு சேர்மத்தை அலுமினாவுடன் சேர்த்து தயாரிக்கப்படுகின்றன.

வாசனை திரவியங்கள் தயாரிக்கப் பயன்படும் முன்னோடிச் சேர்மமான நியோ எக்சீனை ஈரைசோபியூட்டீனை எத்திலீனாற்பகுப்பு செயல்முறையைப் பயன்படுத்தி தயாரிப்பது ஒரு பயன்பாடாகும்:

:(CH3)3C-CH=C(CH3)2  +  **CH<sub>2</sub>=CH<sub>2</sub>**  →   (CH3)3C-CH=**CH<sub>2</sub>**  +  (CH3)2C=**CH<sub>2</sub>**.

வளைய ஆல்க்கீன்களை எத்திலீனாற்பகுப்பு செயல்முறையைப் பயன்படுத்தி தொழிற்சாலை அளவில் α,ω-டையீன்கள், அதாவது (CH2)n(CH=CH2)2  என்ற மூலக்கூற்று வாய்ப்பாட்டைக் கொண்ட ஈரொலிபீன்கள் தயாரிக்கப்படுகின்றன. உதாரணமாக 1,5-எக்சாடையீன் என்ற பயனுள்ள குறுக்கிணைப்பு முகவர் மற்றும் செயற்கை இடைநிலை வேதிப்பொருள் 1,5-வளைய ஆக்டா டையீனைப் பயன்படுத்தி தயாரிக்கப்படுகிறது.

:(CH2CH=CHCH2)2  +  2 **CH<sub>2</sub>=CH<sub>2</sub>**   →  2 (CH2)2(CH=**CH<sub>2</sub>**)2

அலுமினா மீதான Re2O7 சேர்மத்திலிருந்து வினையூக்கி தயாரிக்கப்படுகிறது. தொடர்புடைய ஒர் இனமான 1,9-டெக்காடையீன் இதேபோல வளைய ஆக்டீனிலிருந்து தயாரிக்கப்படுகிறது.

புதுப்பிக்கப்பட்ட மூலப்பொருட்களைப் பயன்படுத்துவதற்காக உருவாக்கப்பட்ட ஒரு பயன்பாட்டில், 
இயற்கை விதை எண்ணெயிலிருந்து பெறப்படும் மெத்தில் ஓலியேட்டை 1-டெசீன் மற்றும் மெத்தில் 9-டெசினோயேட்டாக மாற்ற இயல்வது புதுப்பிக்கப்பட்ட மூலப்பொருட்களைப் பயன்படுத்துவதற்காக உருவாக்கப்பட்ட ஒரு பயன்பாடாகும் :

:CH3(CH2)7CH=CH(CH2)7CO2Me  +  **CH<sub>2</sub>=CH<sub>2</sub>**   →   CH3(CH2)7CH=**CH<sub>2</sub>**  +  MeO2C(CH2)7CH=**CH<sub>2</sub>**.
 
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:கரிம உலோக வேதியியல்
பகுப்பு:ஒருபடித்தான வினையூக்கியியல்
ஜான் சோர்

**ஜான் சோர்** (**John Shore, 1st Baron Teignmouth**) (5 அக்டோபர் 1751&nbsp;– 14 பிப்ரவரி 1834), பிரித்தானிய கிழக்கிந்திய நிறுவனத்தின் அலுவலரான இவர் வங்காளத்தின் தலைமை ஆளுநராக 1793 முதல் 1797 முடிய பணியாற்றியவர்.

## இளமை வாழ்க்கை
பிரித்தானிய கிழக்கிந்திய நிறுவனத்தின், கொல்கத்தா தலைமை அலுவலகத்தில், வருவாய்த் துறையில் தலைமை மேற்பார்வையாளராகா பணிபுரிந்து கொண்டிருந்த ஜான் சோர், அன்றைய இந்தியத் தலைமை ஆளுநராக இருந்த வாரன் ஹேஸ்டிங்ஸ் பிரபுவின் நம்பிக்கையைப் பெற்றார். பின்னர் டாக்கா மற்றும் பெகர் பகுதிகளின் வருவாய் ஆணையாளராகப் பொறுப்பேற்ற ஜான் சோர் நீதித்துறை மற்றும்  நிதித்துறைகளில் சீரிதிருத்தங்கள் கொண்டு வந்தார். சில பிணக்குகளால்  1785ல் இங்கிலாந்து திரும்பினார். 21 சனவரி 1787-இல் கொல்கத்தா திரும்பிய ஜான் சோர், வங்காள மாகாண அரசுக் குழுவில் உறுப்பினர் பதவியேற்றார்.  இந்தியத் தலைமை ஆளுநர் காரன்வாலிஸ் காலத்தில், ஜான் சோர்  பிகார், வங்காளம், ஒடிசா பகுதிகளில் நிலச்சீர்திருத்தங்களை மேற்கொண்டார்.

வங்காளத்தின் நிலவுடைமையாளர்களிடமிருந்து விளைச்சலில் எவ்வளவு நிலவரியாக வசூலிப்பது என்ற சர்ச்சையின் முடிவாக 1793ல் நிரந்தத் தீர்வு எற்பட ஜான் சோர், காரன்வாலிஸ்க்கு உதவியாக இருந்தார்.
வாரன் ஹேஸ்டிங்ஸ் மீதான குற்றச்சாட்டுகளுக்கு, 2 சூன் 1790-இல் இங்கிலாந்து நீதிமன்றத்தில் ஜான் சோர் சாட்சியம் அளித்தார்.

## இந்தியத் தலைமை ஆளுநராக
காரன்வாலிஸ் பிரபுவிற்குப் பின், 28 அக்டோபர் 1793 அன்று ஜான் சோர், இந்தியத் தலைமை ஆளுநராக நியமிக்கப்பட்டார். ஜான் சோர், மராத்தியப் படைகளிடமிருந்து, ஐதராபாத் நிசாம்களை காத்தார். வடமேற்கு இந்தியாவில்  சீக்கியப் பேரரசு வளர்வதற்கு துணையாக இருந்தார்.

## மேற்கோள்கள்

## மேலும் படிக்க
* 
* 

பகுப்பு:1751 பிறப்புகள்
பகுப்பு:1834 இறப்புகள்
பகுப்பு:இந்திய வரலாறு
பகுப்பு:இந்திய வைசிராய்கள்
பகுப்பு:பிரித்தானியக் கிழக்கிந்தியக் கம்பனி நபர்கள்
பகுப்பு:பிரித்தானியக் கிழக்கிந்தியக் கம்பனி
கோகுல் (இயக்குநர்)

**கோகுல்** என்பவர் தமிழ்த் திரைப்பட இயக்குநர் ஆவார். 2011ல் நடிகர் ஜீவாவின் நடிப்பில் *[[ரௌத்திரம் (திரைப்படம்)]]* என்பதை இயக்கினார்.

விஜய் சேதுபதியின் நடிப்பில் இதற்குத்தானே ஆசைப்பட்டாய் பாலகுமாரா, கார்த்திக் சிவகுமார் நடிப்பில் காஷ்மோரா போன்ற திரைப்படங்களை இயக்கியுள்ளார்.

## திரைப்படங்கள்

## மேற்கோள்கள்

## புற இணைப்புகள்
*

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
சர்லி ஜாக்சன்

**ஷர்லி ஆன் ஜாக்சன்**, (Shirley Ann Jackson, ஆகஸ்ட் 5, 1946)  ஐக்கிய அமெரிக்காவின் இயற்பியலாளர் ஆவார். இவர் ரென்ஸ்செலீர் பல்தொழிநுட்ப நிறுவனத்தின் பதினெட்டாவது தலைவர். இவர் மாசாசூசெட்ஸ்  தொழில்நுட்ப நிறுவனத்தில் முனைவர் பட்டம் வென்ற முதல் ஆப்பிரிக்க-அமெரிக்கர் ஆவார். ஐக்கிய அமெரிக்காவில் இயற்பியலில் முனைவர் பட்டம் பெற்ற இரண்டாவது ஆப்பிரிக்க-அமெரிக்கர் இவர்.  மேலும் தேசிய அறிவியல் பதக்கம் வென்ற முதல் நபரும் ஆவார்.
## இளமை
சர்லி ஜாக்சன் அமெரிக்காவின்  வாசிங்டன், டி. சி.-இல் பிறந்தார் இவருடைய பெற்றோர்கள் கியார்கு ஜாக்சன் - பீட்ரீஸ் ஆவர். நன்முறையில் நன்னெறி மற்றும் பள்ளிக்கல்வி பயின்றார். ஜாக்சனின் அறிவியல் ஆர்வத்தைக் கண்ட தந்தை,  அவருடைய அறிவியல் செயல் திட்டங்களுக்கு உதவிபுரிந்து ஊக்கமூட்டினார். ரூஸ்வெல்ட் சீனியர் உயர்நிலைப் பள்ளியில் கணிதம், அறிவியல் ஆகிய இரண்டிலும் வரிசையாகப் பல திட்டங்களில் கலந்துகொண்டார்.  1964 இல் அனைத்து வகுப்புகளிலும் முதன்மைபெற்று சிறந்த மாணவியாகப் பட்டம் பெற்றார்.

1964 இல் மாசாசூசெட்ஸ் தொழில்நுட்பக்கல்லூரியில் சேர்ந்தார். அப்பொழுது  படித்துக் கொண்டிருந்த  மாணவர்களில் ஒருசிலரே  ஆப்பிரிக்க- அமெரிக்கர்கள். அவர்களில் சர்லி ஒருவரே கோட்பாட்டு அறிவியல்  படித்துக் கொண்டிருந்தவராவார்.  இவர் மாணவியாக இருக்கும் போதே போஸ்டன் சிட்டி மருத்துவமனையில் தன்னார்வலராகப் பணிபுரிந்தார். மேலும் ராக்ஸ்பரி YMCA மாணவர்களுக்கு கல்வி போதிக்கவும் செய்தார். 1968 இல் திண்மப்பொருள் இயற்பியல் என்ற ஆய்வு செய்து இளங்கலை அறிவியல் பட்டம் பெற்றார்.

ஜாக்சன் மாசாசூசெட்ஸ் தொழில்நுட்ப நிறுவனத்தில் தனது முனைவர் பட்ட படிப்பு பயில தேர்ந்தெடுக்கப்பட்டார், மேலும் பல ஆபிரிக்க அமெரிக்க மாணவர்கள் இந்த நிறுவனத்தில் கலந்துகொள்ள ஊக்கப்படுத்தினார். அடிப்படைத் துகள் கோட்பாட்டு பற்றிய ஆய்வினை மேற்கொண்ட ஜாக்சன் 1973 இல் அணு இயற்பியலில் முனைவர் பட்டம் பெற்றார்.அவரது ஆய்வுக்கு வழிகாட்டி உதவியவர் ஜேம்ஸ் யங் ஆவார்.  சர்லி ஜாக்சன், மாசாசூசெட்ஸ் தொழில்நுட்ப நிறுவனத்தில் முனைவர் பட்டம் பெற்ற முதல் ஆபிரிக்க அமெரிக்க பெண் ஆவார். மேலும் ஐக்கிய அமெரிக்காவில் இயற்பியல் துறையில் பட்டம் பெற்ற இரண்டாவது ஆபிரிக்க-அமெரிக்க பெண்மணியும் ஆவார்.

## மேற்கோள்கள்

பகுப்பு:இயற்பியலாளர்கள்
பகுப்பு:அமெரிக்க அணுக்கரு இயற்பியலாளர்கள்
பகுப்பு:பெண் அறிவியலாளர்கள்
பகுப்பு:1946 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பிளாக்

**பிளாக்** இது ஒரு தென் கொரியா நாட்டு, கற்பனை மற்றும் திரில்லர் கலந்த தொலைக்காட்சி தொடர் ஆகும். இந்த தொடரை கிம் ஹாங்-சூன் என்பவர் இயக்க சோங் செயுங் ஹென், கோ அரா, லீ ஈ போன்ற பலர் நடித்துள்ளனர். இந்த தொடர் அக்டோபர் 14, 2017 முதல் ஓசிஎன் என்ற தொலைக்காட்சியில் சனி மற்றும் ஞாயிற்றுக்கிழமைகளில் தென் கொரியா நாட்டு நேரப்படி இரவு 10:20 மணிக்கு ஒளிபரப்பாகி திசம்பர் 10, 2017 அன்று 16 ஆத்தியங்களுடன் நிறைவு பெற்றது.

## கதைச்சுருக்கம்
இந்த தொடர் ஆவிகளை பார்க்கக்கூடிய சக்தி கொண்ட நாயகியும் (கோ அரா), ஆவிகளின் லோகத்திற்கு ஆவிகளை அனுப்பும் நாயகனும் (சோங் செயுங் ஹென்) இணைந்து பல மர்மான முடிச்சிகளுக்கு எப்படி விடை கண்டுபிடித்தார்கள் என்பது தான் கதை.

## மேற்கோள்கள்

## வெளி இணைப்புகள்
*  
* ''Black'' 
* ''Black'' 
* 

பகுப்பு:ஓரியன் சினிமா நெட்வொர்க் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய கற்பனை தொலைக்காட்சி தொடர்கள்
பகுப்பு:தென் கொரிய காதல் தொலைக்காட்சி தொடர்கள்
பகுப்பு:2017 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
மார்கரெட் மீட்

**மார்கரெட் மீட்**, (Margaret Mead, டிசம்பர் 16, 1901&nbsp;– நவம்பர் 15, 1978) : ஓர் அமெரிக்க மானுடவியல் ஆய்வாளராவார். 1960 மற்றும் 1970 களில் ஊடகங்களால் அதிகம் பேசப்பட்ட எழுத்தாளரும் பேச்சாளரும் ஆவார். நியூ யார்க் நகரத்தில், பர்னார்டு கல்லூரியில் முதுகலைப்பட்டம் பெற்ற மீட்  கொலம்பியா பல்கலைக்கழகத்தில் முனைவர் பட்டம் பெற்றார். மார்கரெட் மீட் அறிவியல் முன்னேற்றத்திற்கான் அமெரிக்கக் கூட்டமைப்பின் தலைவராகவும் தொண்டாற்றினார்.

மீட், மானுடவியலில் நவீன அமெரிக்க, மேற்கத்தியக் கலாச்சாரத்தின் தொடர்பாளாராக இருந்தார், ஆனால் ஒரு கல்வியாளராகச் சர்ச்சைக்குரியவரகவே இருந்தார். தெற்கு பசிபிக் மற்றும் தென்கிழக்கு ஆசிய மரபுவழிக் கலாச்சாரங்கள் குறித்த மனப்போக்குகளை விவரிக்கும் அவரது அறிக்கைகள், 1960 களில் பாலியல் புரட்சியில் தாக்கத்தை ஏற்படுத்தின. 
பாரம்பரிய மேற்கத்திய மத வாழ்வுச் சூழலில் சொல்லப்பட்ட விரிவான பாலியல் மரபுகளை அவர் ஆதரித்தார்.

## பிறப்பு

பிலடெல்பியாவில் ஐந்து குழந்தைகளில் முதல் குழந்தையாக மீட் பிறந்தார். ஆனால் பென்சில்வேனியாவின் டாயில்ஸ்டவுன் பகுதியில் வளர்ந்தார். இவருடைய தந்தை எட்வர்ட் செர்வுட் மேட், பென்சில்வேனியாவின் வார்டன் பல்கலைக் கழகத்தில் நிதியியல் பேராசிரியராக இருந்தார். இவரின் தாயார் எமிலி மீட்,  இத்தாலியிலிருந்து புலம்பெயர்ந்தோரைப் பற்றி ஆய்வு செய்த ஒரு சமூகவியலாளராவார்.

## இளமை, குடும்பம்

மீடின் சகோதரி கேத்தரின் ஒன்பது மாதக் குழந்தையாக இருந்தபோதே 1906-1907 இல் இறந்தார். இது மீடுக்கு மிகவும் அதிர்ச்சி தரத்தக்க சம்பவமாக இருந்தது. ஏனெனில் அவர்தான் அக்குழந்தைக்கு பெயரிட்டவராவார். இறந்த சகோதரியின் எண்ணங்கள், மீடின் பகல் கனவுகளில் பல ஆண்டுகளாக ஊடுருவியிருந்தது. இவருடைய குடும்பம் அடிக்கடி இடம்பெயர்ந்து செல்லவேண்டியிருந்ததால்  மீட் தனது 11 ஆம் வயதுவரை தனது பாட்டி வீட்டில் வளர்ந்தார். அங்கேயே தனது துவக்கக்கல்வியையும் தொடர்ந்தார். பின்னர், பென்சில்வேனியாவில் லகாஷா என்ற இடத்தில் இருந்த பக்கிங்ஹாம் நண்பர்கள் பள்ளியில்  அவரது குடும்பத்தாரால் சேர்க்கப்பட்டார். 1912 முதல் 1926 வரை, பென்சில்வேனியாவின் லாங்க்லாண்ட் என்ற இடத்தில் இவரது குடும்பத்திற்குச் சொந்தமான பண்ணை ஒன்று இருந்தது. மீட் பல்வேறு மதப்பார்வைகள் கொண்ட குடும்பத்தில் பிறந்தவர். இவர் கிறித்துவத்தைப் பற்றி முழுமையாக அறிந்தவராயினும், உண்மையான கடவுள் விசுவாசத்தை வெளிப்படுத்தும் ஓர் மதவடிவத்தை அவர் தேடிக்கொண்டிருந்தார்.

அச்சமயத்தில் இவர், ஐக்கிய அமெரிக்காவின் எபிஸ்கோபல் தேவாலயத்தைக் கண்டறிந்தார். மீட் தேடிய ஓரு உண்மை விசுவாத்தை அடையும் மதச்சடங்குகள் செய்யும் தேவாலயமாக அது விளங்கியது.  1919 இல் டெபாவ் பல்கலைக்கழகத்தில் ஓராண்டு படித்தார். பின்னர் தனது கல்வியை பர்னார்டு கல்லூரிக்கு மாற்றிக்கொண்டார். இங்கு  ’முட்டாள்தனமான  பத்தொன்பதாம் நூற்றாண்டின் வாதங்கள்’ என்ற மானுடவியல் ஆய்வைக் கண்டறிந்தார்.

## கல்வி
1923 இல் மீட் தனது இளங்கலைப் பட்டத்தை பர்னார்டு கல்லூரியில் பெற்றார். பின்னர் கொலம்பியா பல்கலைக்கழகத்தில்  பேராசிரியர் பிரான்ஸ் போயஸ், முனைவர் ரூத் பெனெடிக்ட் ஆகியோரிருடன் தனது கல்வியைத் தொடர்ந்தார்.1924 இல் தனது முதுகலைப்பட்டம் பெற்றார். 1925 இல் சமோவா மக்களைப் பற்றிய கள ஆய்வில் ஈடுபட்டார். 1926 ஆல் நியூ யார்க்கில் உள்ள இயற்கை வரலாற்றுக்கான அமெரிக்க அருங்காட்சியகத்தில் பொருட்களைக் கண்காணிக்கும் உதவிப்பொறுப்பாளராக பணியில் சேர்ந்தார்.  
1929 இல் கொலம்பியாப் பல்கலைக்கழகத்தில் தனது முனைவர் பட்டத்தைப் பெற்றார்.

## மேற்கோள்கள்

பகுப்பு:அமெரிக்க மானிடவியலாளர்கள்
பகுப்பு:1901 பிறப்புகள்
பகுப்பு:1978 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
அடுக்கு வீட்டு அண்ணாசாமி (தொலைக்காட்சித் தொடர்)

**அடுக்கு வீட்டு அண்ணாசாமி** இது ஒரு சிங்கப்பூர் நாட்டு நகைச்சுவை கலந்த தமிழ்மொழித் தொலைக்காட்சி தொடர் ஆகும். இந்த தொடரை 'விக்னேஸ்வரன் மற்றும் குமரன் சுந்தரம்' என்பவர்கள் இயக்க, வி. மோகன், உதயசௌந்தரி, ஜெயகனேஷ் ஈஸ்வரன், வீரராகவன், ஜமுனா ராணி உள்ளிட்ட பலர் நடித்துள்ளனர்.

இந்த தொடரானது 'பி. கிருஷணன்' என்பவரால் வானொலியில் ஒளிபரப்பான 'அடுக்கு வீட்டு அண்ணாசாமி' என்ற தொடரின் கதாபாத்திரங்களை மையமாக வைத்து எடுக்குப்பட்டுள்ளது. இந்த தொடர் அக்டோபர் 22, 2018 முதல் சனவரி 11, 2018 வரை திங்கள் முதல் வியாழன் வரை இரவு 8 மணிக்கு வசந்தம்யில் ஒளிபரப்பாகி 43 அத்தியாங்களுடன் நிறைவு பெற்றது. இந்த தொடரின் இறுதிப் பகுதி ஜனவரி 12ஆம் திகதி 44 நிமிடங்கள் ஒளிபரப்பானது.

## கதைச்சுருக்கம்
இந்த தொடரின் கதையானது சிங்கப்பூர் நாட்டில் 1970ஆம் ஆண்டில் ஒரே அடுக்கு வீட்டில் குடியிருக்கும் தமிழ் குடும்பத்தினாராகிய அண்ணாசாமியையும் அவரை சுற்றி நடக்கும் நிகழ்வுகளை நகைச்சுவை வடிவில் சொல்லப்படுகின்றது.

## நடிகர்கள்
* வி. மோகன் - அண்ணாசாமி
* உதயசௌந்தரி - கோகிலவாணி (அண்ணாசாமியின் மனைவி)
* ஜெயகனேஷ் ஈஸ்வரன் - ராஜேந்திரன் (அண்ணாசாமியின் மகன்)
* குயிலி - (அண்ணாசாமியின் அக்கா) சிறப்புத் தோற்றம் 
* வீரராகவன் - பஞ்சசாரம்
* ஜமுனா ராணி - காந்திமதி
* சஜினி - சாந்தம்மாள்
* விக் னேஸ்வரி - ஷைலஜா
* பராசக்தி - பாமா 
* ஜெயராம் - நீதிவேந்தன் 
* எலியாஸ் - ஆரோக்கியசாமி 
* ஜேம்ஸ் துரைராஜ் - பாஷா 
* நித்தியா ராவ் - தைரியலட்சுமி

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
சல்பர் மஸ்டர்ட்

**சல்பர் மஸ்டர்ட்** (*Sulfur mustard*) பொதுவாக மஸ்டர்ட் வாயு என்றழைக்கப்படுகிறது. இவை சைடோடாக்சிக் குடும்பத்தில் சல்பர் சார்ந்த ஒரு முன்மாதிரிப் பொருள். இவை போர்களில் பயன்படுத்தக்கூடிய வேதிப்பொருள் ஆயுதம் ஆகும். இவ்வேதிப்பொருள் தோலில் பெரும் கொப்பளங்களை உருவாக்கக் கூடியது. மேலும் நுரையீரலைப் பாதிக்கக் கூடியது. தூய சல்பர் மஸ்டர்ட் அறை வெப்ப நிலையில் நிறமற்றவை மற்றும் பிசுபிசுப்பான திரவம் ஆகும். ஆனால் போர் ஆயுதமாக கலப்படத்தோடு பயன்படுத்துகையில்
பழுப்பு மஞ்சள் நிறத்தில் இருக்கிறது. மேலும் அதன் நறுமணம் பூண்டு, கடுகுச் செடி (mustard plant) வாசனை கொண்டுள்ளது. எனவே இதற்குப் பெயர் மஸ்டர்ட் வாயு எனப்பட்டது. இவை 1993 வேதியல் ஆயுத உடன்பாட்டின்படி ஒழுங்குமுறை செய்யப்பட்டு வருகிறது. இவற்றை சுற்றுச்சூழலில் இருந்து பிரித்தெடுக்க குளோரமைன் - டி பயன்படுகிறது.

## சேர்க்கை மற்றும் எதிர்வினை
சல்பர் மஸ்டர்ட் வேதியியல் பார்முலா : (ClCH2CH2)2S

**டெப்ரட்ஸ் முறை :**

:SCl2 + 2 C2H4 → (ClCH2CH2)2S

**லெவின்ஸ்டைன் முறை :**

:8 S2Cl2 + 16 C2H4 → 8 (ClCH2CH2)2S + S8

**மேயர் முறை :**

:3 (HOCH2CH2)2S + 2 PCl3 → 3 (ClCH2CH2)2S + 2 P(OH)3

**மேயர் - க்ளார்க் முறை :**

(HOCH2CH2)2S + 2 HCl → (ClCH2CH2)2S + 2 H2O

## உடலியல் விளைவுகள்
கொப்பளங்கள் ஏற்படுத்துபவை. புற்றுநோய் உண்டாக்கக் கூடியவை. பாதிப்புகள் உடனே தெரிவதில்லை. 24 மணி நேரம் கழித்து தோலில் அரிப்பு எரிச்சல் போன்றவை உண்டாகும். இவ்வாயு உடைகளை எளிதாகக் கடந்து சென்று உடலை பாதிக்கக் கூடியவை. மேலும் கண்களைப் பாதித்து பார்வை இழக்கவும் நேரிடும். இவ்வாயுக்களை அதிகமாக சுவாசிக்கும் போது சுவாச மண்டலத்தில் இரத்தக் கசிவு ஏற்படும் அபாயம் உள்ளது.

## உருவாக்கம்
இவை HS, HD, HT, Hட ,HQ போன்ற பல்வேறு கலவைகளில் உருவாக்கப்பட்டு பயன்படுத்தப்பட்டுள்ளது.
## வரலாறு

முதன்முதலாக 1822 ல் சீசர் - மான்சூட் - டெஸ்ப்ரட்ஸால் உருவாக்கப்பட்டது.

முதன்முதலில் 1917ம் ஆண்டு முதலாம் உலகப் போரின் போது பெல்ஜியத்தில் பிரித்தானிய மற்றும் கனடா இராணுவ வீரர்களுக்கு எதிராக ஜெர்மனி இவ்வாயுவை ஆயுதமாகப் பயன்படுத்தியது.

அதற்குப் பின்னால் பல்வேறு போர்களில் இவை பயன் படுத்தபபட்டன.

இவ்வாறு பயன்படுத்துவது, இவற்றின் உருவாக்கம், விற்பனை, சேமிப்பு ஆகியவை 1925 ஜெனிவா நெறிமுறை மற்றும் 1933 வேதியல் ஆயுத உடன்பாடு போன்றவற்றால் தடை செய்யப்பட்டுள்ளது.

ஐஎஸ்ஐஎஸ் தீவரவாத அமைப்பு இவற்றை உற்பத்தி செய்து சிரியா மற்றும் ஈராக்கில் பயன்படுத்துவதாக செப்டம்பர் 2012ல் அமெரிக்கா கூறியுள்ளது குறிப்பிடத்தக்கது.

## மேற்கோள்கள்

பகுப்பு:தயோயீத்தர்கள்
பகுப்பு:கரிமகுளோரைடுகள்
பகுப்பு:முதல் உலகப்போர் வேதி ஆயுதங்கள்
பகுப்பு:புற்றீணிகள்
பகுப்பு:கந்தகச் சேர்மங்கள்
பகுப்பு:குளோரோயெத்தில் சேர்மங்கள்
உயிரே (தொலைக்காட்சித் தொடர்)

**உயிரே** இது ஒரு சிங்கப்பூர் நாட்டு குடும்பம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'அப்பாஸ் அக்பர் மற்றும் குமரன் சுந்தரம்' என்பவர்கள் இயக்க புரலவன் நாராயணசாமி, அஸ்வினி, இந்திரா சந்திரன், நிஷா குமார், மாலினி, குணாளன், அரவிந்த் நாயுடு, தவனேசன் சிவானந்தன் ஆகியோர் முதன்மைக் கதாபாத்திரத்தில் நடித்துள்ளனர்.

இந்த தொடர் சனவரி 14, 2019 முதல் 31 மார்ச்சு 2019 வரை திங்கள் முதல் வெள்ளி வரை இரவு 8 மணிக்கு வசந்தம் தொலைக்காட்சியில் ஒளிபரப்பாகி 62 அத்தியாங்களுடன் நிறைவு பெற்றது.

## கதைச்சுருக்கம்
இந்த தொடரின் கதை ராகவன் மற்றும் சாரு ஆகியோரின் நம்பிக்கை இல்லாதிருமண வாழ்க்கையையும் அவர்களின் மூன்று மகள்களின் வாழ்க்கையில் நடக்கும் பிரச்சனைகளையும் மையமாக வைத்து நகர்கின்றது.

## நடிகர்கள்
### முதன்மை கதாபாத்திரம்
* புரலவன் நாராயணசாமி - ராகவன்
** முன்னாள் ராணுவ அதிகாரி, சாருவின் கணவன், கீர்த்தி, பிரியங்கா, பூமிகா ஆகியோரின் தந்தை.  
* அஸ்வினி - சாரு ராகவன்
** அமைதியான பெண், ராகவனின் மனைவி மற்றும் கீர்த்தி, பிரியங்கா, பூமிகா ஆகியோரின் தாய்.
* இந்திரா சந்திரன் - கீர்த்தி ராஜேஷ்
** சாதாரண குடும்ப பெண், ராகவேந்திரன் மற்றும் சாருவின் மூத்த மகள், ராஜேஷின் மனைவி.
* நிஷா குமார் - பிரியங்கா
** ராகவேந்திரன் மற்றும் சாருவின் ரெண்டாவது மகள், தைரியமான தனித்தன்மை வாய்ந்த ஒரு வழக்கறிஞர், தந்தை மீது அதிகம் பாசம் உடையவள், அஸ்ஹவினின் காதலி.
* மாலினி - பூமிகா 
** ராகவேந்திரன் மற்றும் சாருவின் மூன்றாவது மகள், தினமும் அழகுபடுத்திக்கொள்பவள், குடும்பத்தினருடன் எதிர்மறையானவள். 
* குணாளன் - ராஜேஷ்
** ஒரு பலசரக்கு கடை முதலாளி, கீர்த்தியின் கணவன். குடும்பத்திற்காக எதையும் செய்பவன்.
* அரவிந்த் நாயுடு - அஸ்வின்
** காவல் அதிகாரி, பிரியங்காவின் காதலன். 
* தவனேசன் சிவானந்தன் - நிஷோக்
** ஒரு கலகலப்பான விளையாட்டு தனம் கொண்ட விளம்பர நடிகர்.

### துணை கதாபாத்திரம்
* நிஷானா - ரேணுகா
** தனி தாய், இவருக்கு 10 வயதில் ஒரு மகள் உண்டு. இவர் குடும்பத்திற்கும் ராகவன் குடும்பத்திற்கும் எதோ ஒரு சம்பந்தம் உண்டு. 
* சங்கரி - காமினி
** தனது உடல் எடை காரணமாக கவலைப்படுகின்ற ஒரு பள்ளி மனைவி.
* வினதி 
* தர்ஷினி 
* ஹரிநாக்ஷி

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பாசுபேட்டாற்பகுப்பு

**பாசுபேட்டாற்பகுப்பு** (*Phosphorolysis*) என்பது கனிம பாசுபேட்டை தாக்கும் குழுவாகப் பயன்படுத்தி ஒரு சேர்மத்தை பிளக்கும் செயல் முறையாகும். நீராற்பகுப்பு வினையை ஒத்த ஒரு வினையே பாசுப்பேட்டாற் பகுப்பு வினையாகும்.

கிளைக்கோசனை கிளைக்கோசன் பாசுபோரைலேசாக பிளக்கும் வினையை இதற்குறிய எடுத்துக்காட்டு வினையாகக் குறிப்பிடலாம்.  கிளைக்கோசன் மூலக்கூறின் ஒடுக்கமடையாத முனையில் உள்ள விளிம்புநிலை கிளைக்கோசன் எச்சத்தை கனிம பாசுபேட்டு தாக்குவதை இது வினையூக்கம் செய்கிறது. ஒருவேளை கிளைக்கோசன் சங்கிலியில் என்–குளுக்கோசு அலகுகள் இருக்குமெனில், தனி பாசுபேட்டாற் பகுப்பு வினையினால் ஒரு குளூக்கோசு1-பாசுபேட்டு மூலக்கூறும் எஞ்சியிருக்கும் குளுக்கோசு அலகின் என்-1 , கிளைக்கோசனும் விளைபொருள்களாகின்றன.
 

கூடுதலாக, சிலசமயங்களில் நீராற்பகுப்பைக் காட்டிலும் பாசுபேட்டாற் பகுப்பு விரும்பப்படுகிறது. (கிளைக்கோசன் அல்லது சிடார்ச்சு உள்ளிட்டவற்றின் மேற்கூறிய செயல்முறை போல) ஏனெனில் தனி குளுக்கோசு அலகைக் காட்டிலும் குளுக்கோசு 1-பாசுபேட்டு அதிக அளவு அடினோசின் டிரை பாசுபேட்டைக் கொடுக்கிறது.

கிளைசெரால்டிகைடு 3-பாசுபேட்டை 1,3-பிசுபாசுபோகிளைசரேட்டாக மாற்றுகின்ற கிளைக்கோசாற் பகுப்பு வினை இதற்கு மற்றொரு உதாரணமாகும். இவ்வினையின் வினைவழிமுறையில் பாசுப்பேட்டாற் பகுப்பின் பங்கேற்பு இடம்பெறுகிறது.

## மேற்கோள்கள்

பகுப்பு:வேதி வினைகள்
பகுப்பு:வேதியியல் செயல்முறைகள்
பர்னா

**பர்னா** (*Parna*) என்பது காற்றினால் அடித்துச் செல்லப்படும் வண்டல் படிவு ஆகும்.  பல வழிகளில் இது லோயசை ஒத்திருக்கிறது . தென்கிழக்கு ஆத்திரேலியாவின் விவசாயப் பகுதியான ரிவெரினா சமவெளியில் இவ்வண்டல் காணப்படுகிறது. பொதுநலவாய அறிவியல் மற்றும் தொழிற்சாலை ஆய்வுகள் நிறுவனத்தில் பணிபுரிந்த மண்ணியல் விஞ்ஞானி புருசு பட்லர் 1956 ஆம் ஆண்டில் இவ்வண்டலுக்கு பர்னா என்ற பெயரை சூட்டினார் . லோயசைப் போன்றே பர்னாவும் காற்றினால் படியும் மணற்படிவுதான், ஆனால் இதன் துகள்கள் சிறிய களிமண் கனிமங்களின் திரட்டாக உள்ளன. ஏரிகள் மற்றும் நதி வெள்ளப்பெருக்கு ஏற்பட்டு உலர்ந்து போயிருக்கும் பகுதிகள் இதற்கான மூலங்களாகும். சுண்ணாம்பு மிகுந்த சிவப்பு களிமண் பொருள் எனவும் பர்னா அழைக்கப்படுகிறது, ஆத்திரேலியாவின் முர்ரம்பிட்கி, முர்ரே நதி பள்ளத்தாக்கு பகுதிகளை காற்றினால் படிந்த இவ்வண்டல் ஒரு போர்வையாக மூடியுள்ளது 

## மேற்கோள்கள்
 
.

பகுப்பு:சிலிக்கேட்டு கனிமங்கள்
பகுப்பு:களிமண் குழு கனிமங்கள்
சித்து +2 (2010 திரைப்படம்)

**சித்து +2** (*Siddhu +2*), 2010 இல் வெளிவந்த தமிழ் காதல் திரைப்படமாகும். இத்திரைப்படத்தை கே. பாக்கியராஜ் எழுதி இயக்கியிருந்தார். இப்படத்தின் கதாநாயகர்களாக கே. பாக்கியராஜின் மகன் சாந்தனு பாக்கியராஜ் மற்றும் அறிமுக நடிகை சாந்தினி தமிழரசன் ஆகியோர் நடித்திருந்தனர்  . இப்படம் திசம்பர் 10, 2010 அன்று திரையிடப்பட்டது.

## கதைச்சுருக்கம்
ஒரு பள்ளியின் அதிபரின் மகனான சித்தார்த் (சாந்தனு) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றான். அவனைப்போல கதாநாயகியான பவித்ராவும்(சாந்தினி) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றாள். பின்னர் இருவரும் சந்திப்பதுடன் கதை ஆரம்பிக்கிறது. பின்னர் சித்து தற்கொலை எண்ணத்துடன் பவித்திராவுடன் சென்னை வந்தடைகிறான். அங்கு அனைத்தையும் மறந்து ஒருவரை ஒருவர் காதல் கொள்ள இருவரும் இணைந்து ஒரு புதிய வாழ்வைத் தொடங்க தீர்மானிக்கின்றனர். பின்னர் பல காரணங்களால் ஒரு மிருகத்தனமாக போலிசிடம் மாட்டிக்கொள்ள அவர் பவித்ரா +2 பரீட்சையில் தோல்வி அடையவில்லை என்பதனை அவளுக்கு அறியத்தருகின்றனர். அதன்பின்னர் தான் சித்து தன்னிடம் உண்மையை மறைத்தமை பவித்ராவிற்கு தெரியவருகின்றது. பின்னர் பவித்ரா தனது சொந்த ஊருக்கு திரும்பி மருத்துவக் கல்வியை மேற்கொள்கிறாள். இதனையறிந்த சித்து பவித்ராவுடன் சேரும் நோக்கத்தில் அவள் வீட்டிற்கு எதிரேயுள்ள சவரக்கடையில் (கஞ்சா கறுப்பு) வந்து தங்குகின்றான். அங்கு பவித்ராவின் தந்தை, மாமா, சித்துவை காதலிக்கும் குஜராத்தி பெண் ஆகிய தடைகளைத் தாண்டி சித்து  பவித்ராவை கரம் பிடிக்கிறான்.

## இசை
தரண் இப்படத்திற்கு இசையமைத்துள்ளார். இசையமைப்பாளருக்கு பாரிஜாதம்   படத்திற்கு பிறகு இப்படம்  கே. பாக்கியராஜுடன் இரண்டாவதாகும். இப்படத்தின் இசை அக்டோபர் 31, 2009 ஆம் ஆண்டு வெளிடப்பட்டது.

## நடிகர்கள்
*சாந்தனு பாக்கியராஜ்-சித்தார்த் (சித்து)
*சாந்தினி தமிழரசன்-பவித்ரா 
*கௌசா ராக்- கௌசா 
*கஞ்சா கறுப்பு- சலுன் கடை முதலாளி 
*சீதா
*சீமா
*பிரகதி
*ராஜேஷ் 
*அனு மோகன் 
*அவினாஷ்
*அனிருத்
*மனோபாலா
*கே. பாக்கியராஜ் (சிறப்புத் தோற்றம் )
*செந்தில்  (சிறப்புத் தோற்றம் )
*தலைவாசல் விஜய் (சிறப்புத் தோற்றம் )

## வெளியீடு
இப்படம் உருவாக்கப்பட்டு ஒருவருடமாகத் திரையிடப்படாமல் இருந்தது.பின்னர் இப்படத்தை  2011 ம் ஆண்டு தை மாதம் வெளியிடலாம் என முடிவு செய்யப்பட்டது. எனினும் அத்திகதிக்கு முன்னதாகவே 2010 ம் ஆண்டு மார்கழி மாதம் வெளியிடப்பட்டது.இப்படத்தின் கதை லவ் இன் ஹைதராபாத்    எனும் பெயரில் தெலுங்கில் இன்னுமொரு படம் தயாரிக்கப்பட்டது.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
மம்லூக்

.

**மம்லூக்** (**Mamluk**) (அரபு:  *mamlūk* (ஒருமை),  *mamālīk* (பன்மை),  அரபு மொழியில் மம்லூக் எனில் அடிமை என்று பொருள். பொதுவாக இசுலாமிய அடிமைப் போர் வீரர்களைக் குறிப்பதற்கும், இசுலாமிய அடிமை வம்சத்தினரை குறிப்பதற்கும் மட்டுமே மம்லூக் என்ற சொல் பயன்படுத்துவர்.   உதுமானியப் பேரரசினர் ஊக்குவித்த மம்லூக்  அடிமை வம்ச வழித்தோன்றல்கள், பிற்காலத்தில் ஈராக், வட இந்தியா, எகிப்து போன்ற நாடுகளில் ஆட்சியை நிறுவி ஆண்டனர்.  

கீழ்கண்ட வம்சத்தினரை குறிக்க மம்லூக் எனும் சொல் பயன்படுகிறது:  
* கசானவித்து வம்சம்  (977–1186)
* குவாரசமிய அரசமரபு  (1077–1231)
* மம்லூக்கிய மரபு (தில்லி) -  1206 - 1290 
* எகிப்தின் மம்லுக் சுல்தானகம் (1250–1517)
** பக்கிரி வம்சம் (1250−1382)
** புர்ஜி வம்சம்  (1382−1517)
 
உதுமானிய பேரரசு, இசுலாமிய ஆப்பிரிக்க, ஆர்மீனிய அடிமைப் போர் வீரர்களை விலைக்கு வாங்கி போர்ப்படையில் ஈடுபடுத்தினர்.எகிப்து, ஈராக், பாரசீகம், வட இந்தியா போன்ற பகுதிகளை துருக்கி இசுலாமிய அடிமை வம்சத்தினர் ஆட்சி செய்தனர்.

## படக்காட்சிகள்

File:Mamluk.jpg|மம்லுக் வீரனின் படம், 1779 
File:Mamluke.jpg|மம்லுக் குதிரைப்படை வீரன், 1810
File:Le Mameluke Roustam by Jacques Nicolas Paillot de Montabert 1806.jpg|ஆர்மீனிய மம்லுக், நெப்போலியனின் மெய்க்காவலன்  
File:62emeMarmaluke.jpg|நெப்போலியனின் படையில் மம்லூக்கியப் படைப்பிரிவு
 File:QutubuddinAibakMausoleum.JPG| வட இந்தியாவின் அடிமை வம்ச மன்னர் குத்புத்தீன் ஐபக்கின் நினைவிடம்
 

## இதனையும் காண்க
* மம்லுக் வம்சம்

## மேற்கோள்கள்

## மேலும் படிக்க
* 
* A. Allouche: *Mamluk Economics: A Study and Translation of Al-Maqrizi's Ighathat.* Salt Lake City, 1994
* 
*Matthew Gordon, "The Breaking of a Thousand Swords: A History of the Turkish Military of Samarra (200-275 Ah/815-889 Ce)", SUNY Press, 2001.
* Ulrich Haarmann: *Das Herrschaftssystem der Mamluken*, in: Halm / Haarmann (eds.): *Geschichte der arabischen Welt*. C.H. Beck (2004), 
* E. de la Vaissière, *Samarcande et Samarra. Elites d'Asie centrale dans l'empire Abbasside*, Peeters, 2007 Peeters-leuven.be  
* James Waterson, "The Mamluks" (*History Today* March 2006)
*
*

## வெளி இணைப்புகள்

* Mamluk Studies Resources from the  Chicago Online Bibliography of Mamluk Studies and The Chicago Online Encyclopedia of Mamluk Studies Review at the University of Chicago
* The Mamluks at BBC's *[[In Our Time (BBC Radio 4)|In Our Time]]*
*Qur'an Carpet Page; al-Fatihah from a 14th-century Mamluk Qur'an at the World Digital Library

பகுப்பு:சர் பட்டம் பெற்றவர்கள்
நாக்ரைட்டு

**நாக்ரைட்டு** (*Nacrite*) என்பது  Al2Si2O5(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். களிமன் வகை கனிமமான இது பல்லுருவத் தோற்றங்களில் காவோலினைட்டுடன் சேர்ந்து காணப்படுகிறது. ஒற்றைச்சரிவச்சு படிகத் திட்டத்தில் நாக்ரைட்டு படிகமாகிறது. நேர்மறையான அடையாள முடிவுகளுக்கு எக்சு கதிர் விளிம்பு பகுப்பாய்வுகள் அவசியமாகிறது. 

பன்னாட்டு கனிமவியம் சங்கம் நாக்ரைட்டு கனிமத்தை Ncr என்ற குறியீட்டால் அடையாளப்படுத்துகிறது. 
  
1807 ஆம் ஆண்டு நாக்ரைட்டு முதன்முதலில் செருமனியிலுள்ள சாக்சானி மாநிலத்தில்  கண்டறியப்பட்டது. முத்துப் போன்ற பளபளப்புக்கு தாயாகக் கருதப்படும் நாக்கர் என்ற  சொல்லிலிருந்து நாக்ரைட்டு தொகுதி கனிமத்திற்கு இப்பெயர் வந்தது. 

## மேற்கோள்கள்
*Mindat Data sheet
*Webmineral data

பகுப்பு:சிலிக்கேட்டு கனிமங்கள்
பகுப்பு:களிமண் குழு கனிமங்கள்
பகுப்பு:ஒற்றைச்சரிவச்சுக் கனிமங்கள்
அலாபின் திறப்பு

**அலாபின் திறப்பு** (*Alapin's Opening*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.
 
:1.e4 e5
:2.Ne2

உருசோ-லித்துவேனிய வீர்ரும் சதுரங்கத் திறப்புகள் பகுப்பாய்வு அறிஞருமான செம்யோன் அலாபின் (1856-1923) இத்திறப்பைக் கண்டறிந்ததால் இவ்வகையானத் திறப்புக்கு இப்பெயரிடப்பட்டது. அலாபின் திறப்பு வீர்ர்களால் அரிதாகவே விளையாடப்படுகிறது. லுச்போயெவிக் (கருப்பு காய்களுடன்) 1970 ஆம் ஆண்டு நெதர்லாந்தில் உள்ள குரோனிங்கனில் இத்திறப்புக்கு எதிராக ஆடினார். 

## விளக்கம்
அலாபின் திறப்பு வழக்கத்திற்கு மாறானது, ஆனால் வெள்ளைக் காய்களுடன் விளையாடுபவருக்கு சரியாக விளையாடுவதற்கு உகந்த திறப்பாகும். உருய் லோப்பசு போன்ற ஆழமான கோட்பாட்டு அடிப்படையிலான திறப்பு வரிசைகளை தவிர்க்கவும் அல்லது எதிரியை ஆச்சரியத்துக்கு உள்ளாக்கவும் மட்டுமே பயன்படுத்தப்படுகிறது. வெள்ளை விரைவில் f2–f4 நகர்வை விளையாட திட்டமிட்டுள்ளார். ஒருவேளை வெள்ளை g3, Nbc3, d3, Bg2 நகர்வுகளை விளையாட முயற்சித்தால் ஏற்படும் நிலை சிம்சுலோவ் நிலையை (சிம்சுலோவ்-போட்வினிக்,1958) ஒத்ததாக அமையும். 

இருப்பினும் அலாபின் திறப்பு பல்வேறு சிக்கல்களை வெள்ளைக்காக அழைத்து வருகிறது. வெள்ளையின் வெள்ளை அமைச்சர் மற்றும் ராணியை முன்னேறி வரவிடாமல் தடுக்கிறது என்பது முதலாவது சிக்கலாகும். விளையாட்டுக்குள் குதிரை பங்கேற்க மேலும் ஒரு நகர்வு அல்லது மற்றொரு சிப்பாய் நகர்வு அவசியமாவது சிறிய காய்களை வேகமாக வெளிக்கொணர்ந்து விளையாட்டில் ஈடுபடுத்துவது என்ற திறப்பு கோட்பாட்டுக்கு மாறுபாடாக  அமைகிறது. 
 
e2 சதுரத்தில் இருக்கும் வெள்ளைக் குதிரை கருப்பின் ஆட்டப்பகுதி மையத்தை எந்தவிதமான அச்சுறுத்தல் கட்டுப்பாட்டையும் ஏற்படுத்தாமல் நெகிழ்வுடன் நிற்கிறது. எனவே இந்நோக்கத்திற்காக  மேலும் ஒரு நகர்வை செய்ய வேண்டிய கட்டாயத்தில் சிக்கிவிடுகிறார் என்பது வெள்ளை சந்திக்கும் இரண்டாவது சிக்கலாகும்.
 
வெள்ளையின் வழக்கத்திற்கு மாறான இத்திறப்பை சமாளித்து சமநிலையை அடைவது கருப்புக்கு சற்று எளிமையான முயற்சியிலேயே சாத்தியமாகி விடும். உதாரணாமாக 2...Nf6, 2...Nc6, மற்றும் 2...d5 போன்ற எந்த நகர்வும் இதற்கு உதவும். இருதியாக வெள்ளையின் f2–f4 நகர்வில் சிக்கிக் கொள்வதை தவிர்க்க கருப்பு சற்று எச்சரிக்கையுடன் விளையாட வேண்டியதும் கட்டாயமாகும். 

## மேற்கோள்கள்

*

பகுப்பு:சதுரங்கத் திறப்புகள்
பால்டிக் தற்காப்பு

**பால்டிக் தற்காப்பு** (*Baltic Defense*) என்ற சதுரங்க திறப்பு ஆட்டம் பின் வரும் நகர்வுகளால் அடையாளப்படுத்தப்படுகிறது.
:1. d4 d5
:2. c4 Bf5!? 

கிராவ் தற்காப்பு அல்லது சகோவிக் தற்காப்பு என்ற பெயர்களாலும் இத்திறப்பு அழைக்கப்படுகிறது.  

பால்டிக் தற்காப்பு ஆட்டம் என்பது ராணியின் பலியாட்ட மறுப்பு திறப்பு ஆட்டத்திற்கு பதிலாக  வழக்கத்திற்கு மாறாக விளையாடப்படும் ஒரு மாற்று ஆட்டமாகும். ராணியின் பலியாட்ட மறுப்பு திறப்பை எதிர்த்து விளையாடும் பெரும்பாலான நகர்வுகளில் ராணியின் அமைச்சரை முன்னே கொண்டுவருவதில் பிரச்சினைகள் இருக்கின்றன. இப்பிரச்சினையைத் தீர்க்கும் விதமாக இத்திறப்பில் ஓர் அடிப்படை அனுகுமுறையாக ராணியின் அமைச்சர் உடனடியாக வெளியே கொண்டு வரப்படுகிறது. 

பால்டிக் திறப்பின் இந்த அணுகுமுறை சதுரங்க மாசுட்டர்களால் பரவலாக ஏற்றுக் கொள்ளப்பட்டதாக கண்டறிய முடியவில்லை. ஆனால் சில உலக சதுரங்க வீர்ர்கள் இத்திறப்பு ஆட்டத்தை பயன்படுத்தியுள்ளனர். பால் கீரசு, அலெக்சி சிரோவ் போன்ற கிராண்டு மாசுட்டர்களும் பால்டிக் திறப்பைக் கொண்டு விளையாட்டைத் தொடங்கியுள்ளனர். 
 
பால்டிக் திறப்பு சதுரங்க திறப்புகளுக்கான கலைக்களஞ்சியக் குறியீட்டு எண் (இ.சி.ஓ) டி06 ஆகும்.

## வெள்ளையின் எதிர் ஆட்டங்கள்

கருப்பு நிறக்காயின் இந்த தற்காப்பு ஆட்டத்திற்கு எதிராக விளையாட வெள்ளைக்கு 3.Nf3, 3.Qb3, 3.cxd5, மற்றும் 3.Nc3 என்ற நகர்வுகள் உள்பட பல நகர்வு சாத்தியங்கள் உள்ளன. விளையாட்டு இவ்வாறு தொடர்கிறது. 

### 3.Nf3 e6
* 4.Qb3 Nc6
* 4.e3 Nf6 5.Qb3 Nc6
* 4.Nc3 Nf6 5.Qb3 Nc6
* 4.cxd5 exd5 5.Qb3 Nc6

### 3.Qb3
:3...e5 4.Qxb7 Nd7 5.Nf3 Rb8 6.Qxd5 Bb4+ 7.Nfd2 (7.Bd2 Ne7 வெப்–சிங்ளேர், இங்கிலாந்து 1971) Ne7 8.Qf3 exd4 மற்றும் கருப்புக்கு முன்னேற்றமும் அவருடைய சிப்பாயை முன்செலுத்தும் முயற்சிக்கும் வழி கிடைக்கிறது. 

### 3.cxd5 (பிரதானத் திட்ட வரிசை)
:3...Bxb1 4.Qa4+ Qd7 5.Qxd7+ Nxd7 6.Rxb1 Ngf6 7.Nf3
### 3.Nc3
:3...e6 4.Qb3 (4.Nf3) Nc6 5.cxd5 exd5 6.Qxd5 (இது தவறாகும். கருப்பு  6...Nxd4, வெற்றி) Qxd5 7.Nxd5 0-0-0

## மேற்கோள்கள்

*
* Polugajewski, Lev (1984), *Damengambit, Tschigorin System bis Tarrasch-Verteidigung*, Sportverlag Berlin
## மேலும் படிக்க

* *Baltic Defense to the Queens Gambit*, by Andrew Soltis, Chess Digest, .
* *Keres Defence*, by Giovanni Falchetta, 1992, .

பகுப்பு:சதுரங்கத் திறப்புகள்
ஜபல் அலி துறைமுகம்

**ஜபல் அலி துறைமுகம்** (அரபு: جبل علي) ("மினா ஜபல் அலி" அரபு மொழியில், ஜபல் அலி, ஐக்கிய அரபு எமிரேட்டில் உள்ள ஜபல் அலி என்ற இடத்தில் அமைந்துள்ள ஒரு ஆழமான துறைமுகமாகும், இது ஜபல் அலி உலகின் ஒன்பதாவது மிகப்பெரிய பரபரப்பான துறைமுகமாகும், இத்துறைமுகமானது மத்திய கிழக்கில் மிகப்பெரிய பரபரப்பான துறைமுகத்தில் ஒன்றாக உள்ளது. . 

* ஜபல் அலி துறைமுகம் 1970 ஆம் ஆண்டுகளின் பிற்பகுதியில் கட்டுமானப்பணிகள் ஆரம்பிக்கப்பட்டு 1979 ல் முழுமையான பயன்பாட்டிற்கு வந்தது.
* துறைமுக ஊழியர்கள் தங்குவதற்காக ஜெபல் அலி கிராமம் என்ற பகுதி உருவாக்கப்பட்டது. உருவாக்கப்பட்டபோது அதன் மக்கள் தொகை 300 பேர்.
* இத்துறைமுகமானது 134 சதுர கிலோமீட்டர் (52 சதுர மைல்) பரப்பளவில் அமைந்துள்ளது.
* உலகின் 120 நாடுகளைச் சேந்ந்த ஏறத்தாழ 5,000 க்கும் மேற்பட்ட நிறுவனங்கள் இத்துறைமுக நகரத்தில் உள்ளன
* 67 பெர்த்ஸ் (கப்பல்கள் நிருத்தும் நடைமேடை) மற்றும் 134.68 சதுர கிலோமீட்டர் (52.00 சதுர மைல்) பரப்பளவில் அமைந்துள்ளது.
* ஜபல் அலி துறைமுகம் மனிதனால் உருவாக்கப்பட்ட உலகின் மிகப்பெரிய துறைமுகமும் மத்திய கிழக்கில் மிகப்பெரிய துறைமுகமுமாகும்.. 

## மேற்கோள்கள்
 

பகுப்பு:துபாய்
திருக்குறளின் தமிழ் உரையாசிரியர்கள் பட்டியல்

**திருக்குறளின் தமிழ் உரையாசிரியர்கள்**, இரண்டாயிரம் ஆண்டுகளுக்கு முன்னர் எழுதப்பட்ட  திருக்குறள் நூலிற்கு, கிபி 10ஆம் நூற்றாண்டு முதல் தற்போது வரை தமிழ் மொழியில் உரை எழுதி வரும் விளக்க உரையாசிரிகள் பின் வருமாறு: 
# மணக்குடவர்  - கிபி 10ஆம் நூற்றாண்டு
# காலிங்கர்  - 10-13ஆம் நூற்றாண்டு 
# பரிதியார்  - 10-13ஆம் நூற்றாண்டு 
# பரிப்பெருமாள்   - கி.பி. சுமார் 10 - 13ஆம் நூற்றாண்டு
# பரிமேலழகர்  - கிபி 13ஆம் நூற்றாண்டு
# காரி இரத்தினக் கவிராயர் - 1550 - 1575
# சுகாத்தியர்  - 1889
# வ. உ. சிதம்பரனார் -  1935
# திரு. வி. கலியாணசுந்தரனார் -  1939
# கி. ஆ. பெ. விசுவநாதம்
# மு. வரதராசன்  -  1948
# இரா. சாரங்கபாணி
# தெ. பொ. மீனாட்சிசுந்தரம்
# வ.சுப. மாணிக்கம் 
# குன்றக்குடி அடிகளார் 
# தமிழண்ணல் 
# சாலமன் பாப்பையா - 1995
# ஆரூர் தாஸ் -  2000
# அ. மா. சாமி -  2003
# க.ப. அறவாணன் -  2006
# மொழி ஞாயிறு ஞா.தேவநேயப் பாவாணர்-1966
# மு. கருணாநிதி

## மேற்கோள்கள்

## வெளி இணைப்புகள்
*குறள்திறன் இணையதளம்

பகுப்பு:திருக்குறள்
பகுப்பு:திருக்குறள் உரையாசிரியர்கள்
பகுப்பு:தமிழகப் பட்டியல்கள்